ຄະນະລັດຖະບານ ທ່ານທຣຳ ໄດ້ 'ແຈ້ງໃຫ້ ອີຣ່ານຊາບ' ວ່າ ສຫລ ຈະບໍ່ຍອມໂຍະຍານຜ່ອນຜັນ
ຄະນະລັດຖະບານ ຂອງທ່ານທຣຳ “ໄດ້ແຈ້ງໃຫ້ອີຣ່ານຊາບ” ໃນວໍຊິງຕັນ ຢູ່ທີ່ພິທີການເປີດກອງປະຊຸມ ປະຈຳປີ ໄລຍະ 3 ມື້ ດ້ານນະໂຍບາຍ
ຮອງປະທານາທິບໍດີ ສະຫະລັດ ທ່ານ Mike Pence ກ່າວວ່າ ຄະນະລັດຖະບານ ຂອງ ທ່ານທຣຳ  ແລະ ຈະບໍ່ຍອມໂຍະຍານ ຕໍ່ຄວາມພະຍາຍາມ ຂອງອີຣ່ານ ທີ່ຈະ  ນັ້ນ ຕໍ່ໄປອີກ ຄຳເຫັນຂອງທ່ານ Pence ໄດ້ມີຂຶ້ນ ເມື່ອຕອນຄ່ຳຄືນ ວັນອາທິດວານນີ້ ໃນວໍຊິງຕັນ ຢູ່ທີ່ ພິທີການເປີດກອງປະຊຸມ ປະຈຳປີ ໄລຍະ 3 ມື້ ດ້ານນະໂຍບາຍ ຂອງຄະນະກຳມະການ ຮັບຜິດຊອບດ້ານມະຫາຊົນ ຊາວ ອາເມຣິກັນເຊື້ອສາຍອິສຣາແອລ ຫຼື AIPAC ທ່ານ Pence ກ່າວວ່າ ຄວາມໝັ້ນໝາຍ ຂອງສະຫະລັດ ຕໍ່ອິສຣາແອລ ແມ່ນ “ຕໍ່ລອງບໍ່ໄດ້” ແລະ ວ່າ ປະທານາທິບໍດີ ດໍໂນລ ທຣຳ ໄດ້ໝັ້ນໝາຍທີ່ຈະຫາທາງເຮັດໃຫ້ມີສັນຕິພາບຢ່າງຖາວອນ ລະຫວ່າງ ອິສຣາແອລ ກັບ ປາແລັສໄຕນ໌ ນອກນັ້ນ ທ່ານຍັງໄດ້ກ່າວອີກວ່າ ທ່ານປະທານາທິບໍດີ ຈະພິຈາລະນາຢ່າງຈິງຈັງ ທີ່ຈະ ເຄື່ອນຍ້າຍ ສະຖານທູດ ສະຫະລັດ ໄປຍັງນະຄອນຫຼວງ Jerusalem ການເຄື່ອນຍ້າຍດັ່ງກ່າວ ອາດສົ່ງຜົນກະທົບຕໍ່ຄວາມພະຍາຍາມສ້າງສັນຕິພາບ ໂດຍທີ່ ປາແລັສໄຕນ໌ ມອງເຫັນວ່າ Jerusalem ຕາເວັນອອກ ເປັນນະຄອນຫຼວງ ຂອງປະເທດ ພວກເຂົາເຈົ້າ ພາຍໃຕ້ ຂໍ້ແກ້ໄຂສອງປະເທດ ນັ້ນ ທ່ານ Pence ຍັງໄດ້ກ່າວຢ້ຳ ເຖິງການຄັດຄ້ານຂອງຄະນະລັດຖະບານ ຕໍ່ຂໍ້ຕົກລົງ ທີ່ ສະຫະລັດ ແລະ ບັນດາຫ້າປະເທດອື່ນໆ ໄດ້ຕົກລົງກັບ ອີຣ່ານ ໃນລະຫວ່າງ ຄະນະ ລັດຖະບານຂອງອະດີດປະທານາທິບໍດີ ບາຣັກ ໂອບາມາ ເພື່ອຈະຫລຸດຜ່ອນ ໂຄງການ ນິວເຄລຍຂອງອີຣ່ານ ໃນການແລກປ່ຽນເອົາການຜ່ອນຜັນມາດຕາການລົງໂທດ ທ່ານ ຮອງປະທານາທິບໍດີ ໄດ້ຕຳນິອັນທີ່ທ່ານເອີ້ນວ່າ ຂອງມາດຕະ ການລົງໂທດດ້ານເສດຖະກິດ ທີ່ໄດ້ຖືກນຳໃຊ້ທ່າມກາງ ການກ່າວຫາທັງຫຼາຍ ທີ່ອີຣ່ານ ໄດ້ດຳເນີນການ ເພື່ອພັດທະນາອາວຸດນິວເຄລຍທັງຫຼາຍ ຊຶ່ງອີຣ່ານ ໄດ້ປະຕິເສດໄປ ກອງປະຊຸມ AIPAC ໄດ້ເປີດຂຶ້ນ ພຽງສອງມື້ ຫຼັງຈາກ ສອງພັກຝ່າຍປະສົມ ຂອງສະມາ ຊິກ ສະພາສູງ ສະຫະລັດ ໄດ້ສະເໜີແນະ ກົດໝາຍ ທີ່ຮຽກຮ້ອງໃຫ້ມີມາດຕະການລົງ ໂທດໃໝ່ ຕໍ່ປະເທດທີ່ນັບຖືສາສະໜາອິສລາມ ອັນເປັນການແນເປົ້າໝາຍໃສ່ ການທົດ ລອງ ຍິງລູກສອນໄຟຂີປະນາວຸດ ຂອງ Tehran ແລະ ຂໍ້ກ່າວຫາ ການສະໜັບສະໜູນ ລັດທິກໍ່ການຮ້າຍຂອງຕົນ ນັ້ນ